
पेट्रोलियम उत्पादों की कीमतों के प्रतिदिन संशोधन का विनियमन

1086. 	श्रीमती जया बच्चनः

क्या पेट्रोलियम और प्राकृतिक गैस मंत्री यह बताने की कृपा करेंगे किः

(क) 	क्या सरकार/तेल विपणन कम्पनियों की पेट्रोलियम उत्पादों की कीमतों को दैनिक आधार पर विनियमित करने की योजना है; 
(ख) 	क्या कच्चे तेल की कीमत तथा विनिमय दर के अनुकूल होने के बावजूद इस अवधि के दौरान पेट्रोल और डीज़ल की कीमत व्यापक रूप से बढ़ी है, यदि हां, तो इसके क्या कारण हैं; और 
(ग) 	क्या सरकार पेट्रोलियम उत्पादों को माल एवं सेवा कर (जी॰एस॰टी॰) के तहत शामिल करने का विचार रखती है, यदि हां, तो तत्संबंधी ब्यौरा क्या है?

उत्तर
पेट्रोलियम और प्राकृतिक गैस मंत्री
(श्री धर्मेन्द्र प्रधान)

(क) और (ख):  सरकार ने  पेट्रोल और डीजल के मूल्‍यों को क्रमश: 26 जून, 2010 तथा 19 अक्‍तूबर, 2014 से बाजार निर्धारित बना दिया है और तब से, सार्वजनिक क्षेत्र की तेल विपणन कंपनियां (ओएमसीज) अंतरराष्‍ट्रीय बाजार मूल्‍यों में परिवर्तन के अनुसार इन उत्‍पादों के मूल्‍यों का निर्धारण कर रही हैं।  

सार्वजनिक क्षेत्र की ओएमसीज नामत: इंडियन ऑयल कॉर्पोरेशन लिमिटेड, हिन्‍दुस्‍तान पेट्रोलियम कॉर्पोरेशन लिमिटेड तथा भारत पेट्रोलियम कॉर्पोरेशन लिमिटेड 16 जून, 2017 से संपूर्ण देश में पेट्रोल और डीजल के खुदरा बिक्री मूल्‍य में रोजाना संशोधन कर रही हैं। 

16 जून, 2017 और 22 दिसम्‍बर, 2017 को दिल्‍ली में खुदरा बिक्री मूल्‍य की तुलना में पेट्रोल और डीजल के अंतरराष्‍ट्रीय एफओबी मूल्‍य नीचे दिए गए हैं:-




 
	ब्‍यौरे 
	इकाई 
	पेट्रोल 
	डीजल 

	
	
	16.6.17
	22.12.17
	16.6.17
	22.12.17

	दिल्‍ली में आरएसपी 
	रु./लीटर 
	65.48
	69.50
	54.49
	58.91

	तदनुरूपी अंतरराष्‍ट्रीय उत्‍पाद मूल्‍य 
	डालर/बैरल
	60.09
	72.75
	58.27
	73.24



(ग): सं‍विधान के अनुच्‍छेद 366 के खंड 12 ए में ‘माल और सेवा कर’ (जीएसटी) को परिभाषित किया गया है कि “व्‍यक्तियों द्वारा उपयोग के लिए एल्‍कोहॉल युक्‍त शराब की आपूर्ति पर लगने वाले करों को छोड़कर माल अथवा सेवा अथवा दोनों की आपूर्ति पर लगने वाला कोई कर’।  इसके अलावा अनुच्‍छेद 279 ए (5) में कहा गया है कि माल और सेवा कर परिषद उस तारीख की सिफारिश करेगी जब पेट्रोलियम क्रूड, हाई स्‍पीड डीजल, मोटर स्‍प्रिट, प्राकृतिक गैस और विमानन टर्बाइन ईंधन पर माल और सेवा कर वसूला जाएगा। अत: जब पेट्रोलियम उत्‍पादों को माल और सेवा कर में शामिल किया जाता है, तो ऐसे उत्‍पादों पर जीएसटी वसूली की  तारीख का निर्णय माल और सेवा कर परिषद द्वारा किया जाएगा।     

